Petrus Damiani
Store norske leksikon,Religion og filosofi,Religioner og livssyn,Kristendom,Katolisisme,Klostervesenet
Petrus Damiani var en italiensk benediktinermunk. Han var prior for klosteret i Fonte Avellana fra 1043 hvor han gjennomførte hard tukt med faste og daglige selvpiskinger. Utad opptrådte han som botspredikant og refset folkets og geistlighetens synder.
Damiani fikk politisk betydning især da keiser Henrik 3 begynte å reformere kirken. Damiani stilte seg på hans side i kampen mot simoni og presteekteskap. Han utgav i 1051 Liber Gomorrhianus (Gomorrhaboken), rettet til pave Leo 9, der han refset geistlighetens synder. I 1057 ble han mot sin vilje utnevnt til kardinalbiskop av Ostia.Damiani ble doctor ecclesiae i 1828. Festdagen hans er 21. februar. Les mer i Store norske leksikon den katolske kirke katolisismens historie kristendommens historie kristendom